วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
27 ม.ค. 2560

วิเคราะห์ตลาดภาคบ่าย – บล.เอเอสแอล
 
วิเคราะห์ตลาดภาคบ่าย
 
ภาครวมตลาดภาคเช้า
SET Index ปิดภาคเช้า 1,587.60 จุด (-3.40 จุด,-0.21%) กรอบ 1,591-1,586 จุด มูลค่าการซื้อขาย 18,704 ลบ. เรียงลำดับมูลค่าการซื้อขายรายกลุ่มTRANS ENERG ICT BANK CONMAT PROP COMM FIN ตามลำดับ. ตลาดภูมิภาค [Hang Seng +0.13%][Nikkei225 +0.21%]

 [ติดตาม]

– จีดีพี สหรัฐ ไตรมาส 4/2559 20.30น.
Source : Investing.com
 
BOJ เพิ่มวงเงินซื้อพันธบัตรอายุ 5-10 ปีเป็น 4.50 แสนล้านเยน หวังสกัดอัตราดอกเบี้ยระยะยาว
ธนาคารกลางญี่ปุ่น (BOJ) ได้เพิ่มวงเงินซื้อพันธบัตรรัฐบาลที่มีอายุการไถ่ถอน 5-10 ปี ในการดำเนินการซื้อพันธบัตรในวันนี้ โดยมีเป้าหมายที่จะควบคุมอัตราดอกเบี้ยระยะยาวไม่ให้ปรับตัวสูงขึ้นอีก ทั้งนี้ BOJ ประกาศเข้าซื้อพันธบัตรอายุ 5-10 ปี วงเงินรวม 4.50 แสนล้านเยน (3.92 พันล้านดอลลาร์) เพิ่มขึ้นจากระดับ 4.10 แสนล้านเยนในการประมูลครั้งก่อน BOJ ได้เพิ่มวงเงินซื้อพันธบัตรระยะยาวเป็นครั้งแรกนับตั้งแต่ประกาศใช้นโยบายควบคุมเส้นอัตราผลตอบแทน “yield curve control” ในเดือนก.ย. เพื่อรักษาระดับอัตราผลตอบแทนพันธบัตรรัฐบาลอายุ 10 ปีให้อยู่ที่ระดับ 0% (Source : IQ สำนักข่าวอินโฟเควสท์)
 
IMPACT (+) U SCC BAY TRUE IVL MAKRO TOP INTUCH BEM WORK JAS DIF MTLS PLANB TU M SPRC 
IMPACT (-) KBANK AOT PTT BBL SCB BJC CPALL CPN THAI PTTEP CPF LH KCE BDMS ADVANC BA AAV 
 
แนวโน้มตลาดและหุ้นเทคนิคที่น่าสนใจ
SET Index ปิดภาคเช้า 1,587.60 จุด
การปรับตัวขึ้นเน้นยืน 1,590 จุด
SET index มีสัญญาณบวกต่อเนื่องหลังการปรับตัวเหนือ SMA ระยะสั้น แนวโน้มเน้นซื้อเก็งกำไรระยะสั้น แนวต้านจิตวิทยา 1,600 จุด โดยมีแนวต้านระยะสั้นควรเหนือ 1,590 จุด หากไม่สามารถยืนจะเป็นสัญญาณลบ แนวรับหลัก 1,580 จุด  
 
TACC (ราคาปิดภาคเช้า 9.60 บาท)
ยืนเหนือราคาปิดเมื่อวานเป็นสัญญาณบวก
TACC ระยะสั้นมีแรงซื้อกลับขึ้นมาและทำรูปแบบราคา Bullish Candlestick ที่แนวรับ 9.50 บาท พร้อมยืนเหนือแท่งปิดวานนี้ ระยะกลางมีแนวรับ 9.20 บาทไม่ควรหลุด แนวต้าน 9.80 และ 10.10 บาทตามลำดับ ตัดขาดทุนหากหลุด 9.20 บาทลงมา 
 
TVO (ราคาปิดภาคเช้า 41.00 บาท)
ปรับตัวแบบ W-Shape
TVO ระยะกลางปรับตัวรูปแบบ W-Shape พร้อมยืนเหนือแนวรับจิตวิทยาที่ 40 บาทได้สำเร็จเป็นสัญญาณบวก สอดคล้องสัญญาณ MACD ตัดขึ้นเหนือ 0 แนวต้าน 42 และ แนวต้านหลัก 44.50 บาทตามลำดับ ตัดขาดทุนหากหลุด 39 บาทลงมา 